এর আগে, মঙ্গলবার বিকালে আদালতে হাজিরা শেষে বেগম খালেদা জিয়া ফিরে যাওয়ার পথে রাজধানীর সুপ্রিম কোর্ট এলাকায় পুলিশের সঙ্গে বিএনপি নেতা-কর্মীদের ব্যাপক সংঘর্ষ হয়েছে। বিকাল পৌনে ৪টার দিকে বিএনপি নেতা-কর্মীরা জাতীয় ঈদগাহ ময়দান গেটের সামনে থেকে প্রিজন ভ্যানের তালা ভেঙে আটক দুই নেতাকে ছিনিয়ে নিয়ে গেছেন। সংঘর্ষে রমনা বিভাগের অতিরিক্ত উপকমিশনার আশরাফুল আজিমসহ তিনজন পুলিশ সদস্য এবং বিএনপির অর্ধশতাধিক নেতা-কর্মী আহত হয়েছেন। পরে পুলিশ ওই ঘটনায় জড়িত সন্দেহে ২২ জন নেতা-কর্মীকে আটক করে।